
			                             RAPORT de SPECIALITATE,
privind dezlipirea și alipirea parcelei în suprafaţă de 7.073 m.p., înscrisă în C.F. nr.444783-Timişoara str. Renașterii nr.28 și darea în administrare către Direcția Poliției Locale, a imobilului-teren în suprafață de 1281 m.p., rezultat în urma alipirii nr. cadastral 444784 cu nr. cadastral 446529

Prin adresa nr.607 din 02.02.2018, înregistrată la noi cu nr.SC2018-2621 din 06.02.2018, Direcția Poliției Locale, solicită atribuirea în administrare a unei suprafețe de teren, suplimentar față de cei 362 m.p., atribuiți prin H.C.L. nr.401 din 31.10.2017, motivând că, se intenționează accesarea de fonduri pentru extinderea și modernizarea clădirii existente, iar curtea aferentă, nu corespunde funcționării normale a activității zilnice și nevoilor operative ale direcției. 
Se propune spre analiza Comisiilor din cadrul Consiliului Local al Municipiului Timişoara, materialul întocmit de către S.C. BLACK LIGHT S.A., privind dezlipirea imobilului-teren înscris în C.F. nr.444783-Timișoara, str. Renașterii nr.28.  
         Obiectul lucrării îl constituie parcela menționată mai sus, în suprafaţă de 7.073 m.p., situată în intravilanul localităţii Timişoara, inclusă în domeniul public al Municipiului Timișoara, prin H.G. nr.1016/2005.
	Prin adresa nr.10477 din 11.06.2018, S.C. Societatea de Transport Public Timișoara S.A., ne informează că, este de acord cu faptul ca, bazinul-cămin(neinscris în cartea funciară), să rămână pe terenul care urmează a fi dat în administrare Direcției Poliției Locale, dar cu condiția ca, aceasta să permită reprezentaților societății, accesul la căminul-bazin, în vederea intreținerii.
 	Prin Certificatul de urbanism nr.2392 din 12.06.2018, a fost aprobată alocarea de număr cadastral nou, prin operațiunea de dezlipire și alipire.
Documentația topo-cadastrală, întocmită de S.C. BLACK LIGHT S.A., conform Proiectului nr.2718/2018, a fost înregistrată la O.C.P.I.-Timiş sub nr. 129855 din 20.06.2018.
           În urma dezmembrării imobilului-teren în suprafaţă de 7.073 m.p., vor rezulta următoarele parcele: „LOT 1” – nr. cadastral 446528 – teren intravilan curți construcții, în suprafață de 6.154 m.p., str. Renașterii nr.28, „LOT 2” – nr. cadastral 446529 – teren intravilan curți construcții, în suprafață de 919 m.p., str. Renașterii nr.28.
	În urma alipirii parcelei cu nr. cadastral 444784, în suprafață de 362 m.p, cu parcela cu nr. cadastral 446529, în suprafață de 919 m.p., va rezulta o parcela în suprafață de 1281 m. p., situată în str. Renașterii nr.28.
Având în vedere adresa UR2018-1735 din 26.04.2018, a Serviciului Juridic, prin care ne informează că, pentru imobilul-teren înscris în C.F. nr.444783-Timişoara, situat în str. Renașterii nr.28, nu figurează litigii pe rolul instanţelor de judecată;
Având în vedere adresa CT2018-1735 din 18.04.2018, a Compartimentului Administrare Fond Funciar, prin care ne informează că, imobilul menţionat mai sus, nu figurează a fi solicitat de către foştii proprietari sau moştenitorii acestora; 
Având în vedere că, în evidenţa Direcţiei Clădiri, Terenuri şi Dotări Diverse, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România; 
Conform prevederilor art. 123 din Legea nr. 215/2001, a administrației publice locale-republicată, ”Consiliile locale şi consiliile judeţene hotărăsc ca, bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate”.  

Conform prevederilor art.867, alin.1, din Legea nr.287/2009 – privind Codul Civil, ”Dreptul de administrare se constituie prin hotărâre a Guvernului, a consiliului judeţean sau, după caz, a consiliului local”. 
Conform prevederilor art.36, alin.2, lit.c din Legea nr. 215/2001, a administrației publice locale-republicată, ”Consiliul Local exercită atribuții privind administrarea domeniului public și privat al comunei, orașului sau municipiului.”
Având în vedere cele menționate mai sus, înaintăm spre dezbaterea Consiliului Local al Municipiului Timişoara, proiectul de hotărâre, prin care să se aprobe dezlipirea parcelei de teren înscrisă în C.F. nr.444783-Timișoara în suprafață de 7.073 m.p., situată în Timişoara  str. Renașterii nr.28, după cum urmează : „LOT 1” – nr. cadastral 446528 – teren intravilan curți construcții, în suprafață de 6.154 m.p., str. Renașterii nr.28, „LOT 2” – nr. cadastral 446529 – teren intravilan curți construcții, în suprafață de 919 m.p., str. Renașterii nr.28 și alipirea parcelei cu nr. cadastral 444784, în suprafață de 362 m.p. cu parcela cu nr. cadastral 446529, în suprafață de 919 m.p.
Totodată, solicităm Consiliului Local al Municipilui Timișoara, analizarea și dezbaterea posibilității transmiterii în administrarea Direcției Poliției Locale, în vederea bunei desfășurării a activității acesteia, a parcelei în suprafață de 1281 m.p., situată în str. Renașterii nr.28, rezultată în urma alipirii celor două parcele menționate mai sus. 

			                      EXPUNERE de MOTIVE,
                  PRIVIND OPORTUNITATEA PROIECTULUI DE HOTĂRÂRE

       privind dezlipirea și alipirea parcelei în suprafaţă de 7.073 m.p., înscrisă în C.F. nr.444783-Timişoara str. Renașterii nr.28  și darea în administrare către Direcția Poliției Locale, a imobilului-teren în suprafață de 1281 m.p., rezultat în urma alipirii nr. cadastral 444784 cu nr. cadastral 446529  
 
Prin Hotărârea nr.103 din 28.03.2006, Consiliul Local Timișoara, a aprobat atribuirea în folosință gratuită, imobilul-construcții din Timisoara str. Avram Imbroane nr.54 către Direcția Poliției Locale, pe o perioada de 10 ani, cu destinația de sediu.
Prin Hotărârea nr.60 din 01.03.2016, Consiliul Local Timișoara, a aprobat prelungirea atribuirii în folosință gratuită, către Direcția Poliției Locale, a imobilului-construcții menționat mai sus, pe o perioadă de 5 ani.
Prin Hotărârea nr.401 din 31.10.2017, Consiliul Local Timișoara, a aprobat darea în administrare către Direcția Poliției Locale – Timișoara, a imobilului-teren situat în Timișoara str. Renașterii nr.28, înscris în C.F. nr.444784-Timișoara, în suprafață de 362 m.p., în vederea edificării unor construcții. 
 Prin adresa nr.607 din 02.02.2018, Direcția Poliției Locale, solicită atribuirea în administrare a unei suprafețe de teren, suplimentar față de cei 362 m.p., motivând că, se intenționează accesarea de fonduri pentru extinderea și modernizarea clădirii existente, iar curtea aferentă, nu corespunde funcționării normale a activității zilnice și nevoilor operative ale direcției. 
Conform proiectului nr.2718/2018, S.C. Blach Light S.A., a executat operațiunea de dezmembrare a imobilului-teren în suprafață de 7.073 m.p., situat în str. Renașterii nr.28, rezultând două parcele : „LOT 1” – nr. cadastral 446528 – teren intravilan curți construcții, în suprafață de 6.154 m.p., str. Renașterii nr.28, „LOT 2” – nr. cadastral 446529 – teren intravilan curți construcții, în suprafață de 919 m.p., str. Renașterii nr.28. Parcela din ”Lot 2”, va fi alipită parcelei cu nr.cadastral 444784, în suprafață de 362 m.p., rezultând parcela cu suprafața de 1281 m.p.
 Conform prevederilor art. 123 din Legea nr. 215/2001, a administrației publice locale-republicată, ”Consiliile locale şi consiliile judeţene hotărăsc ca, bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate”.   
Având în vedere cele menţionate mai sus, considerăm oportun, iniţierea unui proiect de hotărâre, prin care să se aprobe dezlipirea percelei de teren înscrisă în C.F. nr.444783-Timișoara, în suprafață de 7.073 m.p., situată în Timişoara  str. Renașterii nr.28, conform variantei menționată mai sus, alipirea parcelei cu nr. cadastral 446529, cu parcela cu nr. cadastral 444784, iar parcela rezultată în suprafață de 1281 m.p., să fie dată în administrarea Direcția Poliției Locale – Timișoara, în vederea bunei desfășurării a activității acesteia.   

